شباب هوارة هي فرقة مغريبية من مدينة ولاد تايمة كاتقصر فقيسم لهواة اللول. تأسسات فـ1964. كتلعب فتيران 16 نونبر اللي كيهز 5000 مشجع. صاوب عبد الغني أكشوض، اللي كان أستاد ورياضي معروف فديك لوقت، لفرقة ديال شباب هوارة فمدينة ولاد تايمة. لفرقة كانت كاتقصر كتر من 40 عام فلبوطولا لوطنية للهواة وقيسم لهواة اللول. ف2005 قدرات لفرقة أنها تدّي لكاس ديال لبوطولا لوطنية للهواة وتطلع لبوطولا 2 ديال 2005-2006. من ديك الساعة ولفرقة ديما كان كايتوقع ليها تطلع لبوطولا 1 حيتاش كانت ديما كاتكلاصا التالتة ولّا الرابعة فلبوطولا. لفرقة ماكتابش ليها تبقى فبوطولا 2 وهبطات فموسم 2011-2012. بتاريخ 24 فبراير 2021 لفرقة كاتقصر فقيسم لهواة اللول شطر لجانوب، من مورا 11 دورة ماربحات فيهوم حتا ماطش هي مهددة باش تهبط لقيسم لهواة اللول حيتاش مكلاصية فمرتبة تحتانية بزاف. صفحة شباب هوارة فالسيت ديال كووورة أرشيف من كووورة بتاريخ 24 فبراير 2021